


	Europski parlament
2024-2029
	[image: EP logo RGB_Mute]



USVOJENI TEKSTOVI

[bookmark: TANumber]P10_TA(2025)0205
[bookmark: title]Zahtjev za ukidanje imuniteta Péteru Magyaru
[bookmark: DocNumber]
[bookmark: Commission]Odbor za pravna pitanja
[bookmark: PE]PE775.580
[bookmark: Sujet][bookmark: References]Odluka Europskog parlamenta od 7. listopada 2025. o zahtjevu za ukidanje imuniteta Péteru Magyaru (2025/2096(IMM))
[bookmark: TextBodyBegin]Europski parlament,
–	uzimajući u obzir zahtjev Središnjeg okružnog suda u Pešti u Mađarskoj od 21. ožujka 2025. za ukidanje imuniteta Péteru Magyaru u vezi s kaznenim postupkom pokrenutim protiv njega na temelju privatnog zahtjeva i koji je objavljen u Parlamentu 5. svibnja 2025.,
–	uzimajući u obzir činjenicu da se Péter Magyar odrekao prava na saslušanje u skladu s člankom 9. stavkom 6. Poslovnika,
–	uzimajući u obzir članke 8. i 9. Protokola br. 7 o povlasticama i imunitetima Europske unije te članak 6. stavak 2. Akta od 20. rujna 1976. o izboru zastupnika u Europski parlament neposrednim općim izborima,
–	uzimajući u obzir članak 4. stavak 2. Temeljnog zakona Mađarske,
–	uzimajući u obzir presude Suda Europske unije od 21. listopada 2008., 19. ožujka 2010., 6. rujna 2011., 17. siječnja 2013., 19. prosinca 2019. i 5. srpnja 2023.[footnoteRef:1], [1:  	Presuda Suda od 21. listopada 2008., Marra, C-200/07 i C-201/07, ECLI:EU:C:2008:579; Presuda Općeg suda od 19. ožujka 2010., Gollnisch/Parlament, T-42/06, ECLI:EU:T:2010:102; Presuda Suda od 6. rujna 2011., Patriciello, C-163/10, ECLI: EU:C:2011:543; Presuda Općeg suda od 17. siječnja 2013., Gollnisch/Parlament, T-346/11 i T-347/11, ECLI:EU:T:2013:23. Presuda Suda od 19. prosinca 2019., Junqueras Vies, C-502/19, ECLI:EU:C:2019:1115. presuda Općeg suda od 5. srpnja 2023., Puigdemont i Casamajó i drugi / Parlament, T-272/21, ECLI:EU:T:2023:373.] 

–	uzimajući u obzir članak 5. stavak 2., članak 6. stavak 1. i članak 9. Poslovnika,
–	uzimajući u obzir izvješće Odbora za pravna pitanja (A10-0182/2025),
A.	budući da je Središnji okružni sud u Pešti u Mađarskoj 21. ožujka 2025. podnio zahtjev za ukidanje imuniteta Péteru Magyaru, zastupniku u Europskom parlamentu izabranom u Mađarskoj, u vezi s navodnim kaznenim djelom propisanim u odjeljku 226. Zakona br. C iz 2012. o mađarskom Kaznenom zakoniku za djela iz travnja 2024. u kaznenom predmetu zbog klevete koji je protiv njega pokrenuo privatni tužitelj;
B.	budući da se u zahtjevu za ukidanje imuniteta navodi da je Péter Magyar optužen za to da je tijekom prosvjeda u javnosti davao izjave koje sadržavaju lažne navode i da je širio glasine koje mogu naštetiti ugledu političkog pokreta Mi Hazánk Mozgalom (Pokret Naša domovina) i jednom od njegovih potpredsjednika, zastupniku u mađarskom parlamentu; budući da je 13. svibnja 2024. protiv Pétera Magyara pokrenut privatni kazneni progon na temelju kaznene prijave zbog klevete;
C.	budući da je Péter Magyar izabran na europskim izborima u lipnju 2024. i da je u trenutku kada je protiv njega podnesena kaznena tužba sudjelovao u kampanji za izbore za Europski parlament;
D.	budući da navodno kazneno djelo i zahtjev za ukidanje imuniteta koji je uslijedio nisu povezani s izraženim mišljenjem ili glasanjem Pétera Magyara pri obnašanju njegovih dužnosti u smislu članka 8. Protokola br. 7 o povlasticama i imunitetima Europske unije;
E.	budući da u skladu s člankom 9. prvim stavkom točkom (a) Protokola br. 7 o povlasticama i imunitetima Europske unije zastupnici u Europskom parlamentu na državnom području svoje države uživaju imunitet priznat zastupnicima njihovog parlamenta;
F.	budući da u skladu s člankom 4. stavkom 2. Temeljnog zakona Mađarske zastupnici u mađarskoj Nacionalnoj skupštini imaju pravo na imunitet; budući da, u skladu s člankom 79. stavkom 2. Zakona br. XXXVI. iz 2012. o Nacionalnoj skupštini, osoba registrirana s konačnim i obvezujućim učinkom kao kandidat uživa isti imunitet kao i zastupnici sve dok rezultat izbora ne postane konačan i obvezujući te budući da u svakom slučaju, u skladu s njegovim člankom 79. stavkom 1., zastupnici uživaju imunitet od dana izbora; budući da se u skladu s člankom 74. stavkom 1. mađarskog Zakona br. XXXVI. iz 2012. o Nacionalnoj skupštini kazneni postupak ili, ako u pogledu spornog slučaja nema dobrovoljnog odricanja od imuniteta, prekršajni postupak može pokrenuti ili nastaviti te prisilne mjere u okviru kaznenog postupka primijeniti protiv zastupnika samo uz prethodno odobrenje Nacionalne skupštine;
G.	budući da zastupnički imunitet u skladu s člankom 5. stavkom 2. Poslovnika Europskog parlamenta nije osobna povlastica zastupnika, već jamstvo neovisnosti Europskog parlamenta kao cjeline i njegovih zastupnika;
H.	budući da je svrha zastupničkog imuniteta predviđena Protokolom br. 7 o povlasticama i imunitetima Europske unije zaštititi Parlament i njegove zastupnike od sudskih postupaka u vezi s aktivnostima koje se provode pri obnašanju zastupničkih dužnosti i koje se od njih ne mogu odvojiti;
I.	budući da u skladu sa sudskom praksom Suda Europske unije Parlament raspolaže „širokom diskrecijskom ovlašću u vezi s odlukom o zahtjevu za ukidanje imuniteta (...), zbog političke prirode takve odluke”[footnoteRef:2]; [2:  	Presuda Općeg suda od 17. siječnja 2013., Gollnisch/Parlament, T-346/11 i T-347/11, ECLI:EU:T:2013:23, t. 59. i ondje navedena sudska praksa.] 

J.	budući da je Péter Magyar predsjednik stranke Tisza (Tisztelet és Szabadság Párt) i da je bio nositelj liste kandidata te stranke na europskim izborima 2024.; budući da je Mi Hazánk Mozgalom također sudjelovalo na europskim izborima 2024. te se stoga može smatrati izravnim političkim konkurentom Péteru Magyaru; budući da su politički konkurenti u političkim raspravama obično izloženi većim kritikama i polemikama u usporedbi s građanima koji nisu politički aktivni; budući da se čini da se prema mađarskom pravu postupci zbog klevete mogu pokrenuti i na temelju kaznenog prava i na temelju građanskog prava, s znatnim razlikama u pratećim pravnim posljedicama, uključujući zatvorsku kaznu; budući da u ovom slučaju odabir kaznenog postupka dovodi do dvojbe u pogledu njegove svrhe, koja bi mogla nadilaziti legitiman cilj naknade navodne štete, te upućuje na to da željeni cilj nadilazi taj legitimni cilj i da se njime zapravo nastoji naštetiti ugledu Pétera Magyara kao zastupnika u Europskom parlamentu;
K.	budući da ovdje navedeni elementi izazivaju ozbiljne strahove od moguće namjere nanošenja štete političkom djelovanju Pétera Magyara, a posebno njegovoj aktivnosti kao zastupnika Europskom parlamentu;
L.	budući da se stoga čini da je riječ o slučaju u kojem se može pretpostaviti da postoji fumus persecutionis, odnosno „konkretni elementi”[footnoteRef:3] da je predmetni sudski postupak pokrenut s namjerom da se zahtjevom za ukidanje imuniteta našteti političkoj aktivnosti Pétera Magyara, a naročito u trenutku kada se na europskim izborima 2024. nalazio na čelu liste svoje političke stranke; [3:  	Presuda Suda od 17. rujna 2020., Troszczynski/Parlament, C-12/19 P, ECLI:EU:C:2020:725, točka 26.] 

M.	budući da Parlament ne može preuzeti ulogu suda te da se zastupnik u kontekstu postupka ukidanja imuniteta ne može smatrati optuženikom[footnoteRef:4]; [4:  	Presuda Općeg suda od 30. travnja 2019., Briois/Parlament, T-214/18, ECLI:EU:T:2019:266.] 

1.	odlučuje ne ukinuti imunitet Péteru Magyaru;
2.	nalaže svojoj predsjednici da ovu odluku i izvješće nadležnog odbora odmah proslijedi nadležnim mađarskim tijelima i Péteru Magyaru.

